Weiner Leó

Weiner Leó (Budapest, 1885. április 16. – Budapest, 1960. szeptember 13.) kétszeres Kossuth-díjas magyar zeneszerző, a 20. századi magyar zene konzervatív ágának egyik legkiválóbb képviselője.

Életpályája
Budapesten született Weiner Adolf (1843–1910) hivatalnok és Diner Jenny (1849–1885) gyermekeként. Az édesanya a gyermek születésekor életét vesztette. Édesapja ugyanebben az évben ismét megházasodott. 1901 és '06 között Koessler János növendéke volt a Zeneakadémián. 1906-tól tanított, előbb a Fodor Zeneiskolában, majd 1908-tól Zeneakadémián zeneelméletet, zeneszerzést, majd 1918-tól kamarazenét, egészen 1957-es nyugdíjazásáig, sőt otthonában még utána is. Munkásságának ez a legjelentősebb része, muzsikusok százait indította el biztos alappal a pályán.

1928-ban karmester nélküli kamarazenekart szervezett akadémiai növendékekből, amely az ő irányítása mellett működött.

Főbb zeneművei

Színpadi művek
 Csongor és Tünde – kísérőzene (1913, 23 tétel)
 Csongor és Tünde – balett (két változatban, 1930-ban 9 tételes, 1959-ben 14 tételes formában)
 Örök temetés (Liszt Funérailles és Marche funebre c. zongoraműveinek hangszereléséből összeállítva)

Zenekari művek 
 Szerenád op. 3 (1906)
 Farsang, 1907
 Katonásdi, 1924
 Concertino zongorára és zenekarra, 1923
 Szvit, 1931
 Pasztorál fantázia és fuga, 1938
I. Divertimento op. 20 (1934)
1. Jó alapos csárdás
2. Rókatánc - a legismertebb, önállóan is leggyakrabban játszott műve. Eredetileg egy cigánytánc dallama.
3. Marosszéki keringős
4. Verbunkos
5. Csűrdöngölő
II. Divertimento op. 24 (1938)
1. Lakodalmas
2. Tréfálkozás
3. Panaszos ének
4. Kanász nóta
III. Divertimento "Magyar benyomások" op. 25 (1949)
1. Duda dal (Allegretto poco andantino)
2. Sajnálatos dal (Moderato quasi andante)
3. Pásztor tréfa (Allegretto ben moderato)
4. Ballada (Andante poco mosso)
5. Álarcos mulatság Dal (Allegro)
IV. Divertimento (1951)
1. Régi csárdás
2. Marosszéki forgatós
3. Búsuló juhász
4. Változatok
V. Divertimento op. 39 (1951)
1. Peregi verbunk (Tempo di csárdás)
2. Tréfálkozás (Allegretto ben moderato)
3. Betyárdal (Allegro)
4. Szerelmi dal (Mosso moderato)
5. Nógrádi dudás (Allegretto vivo)

 Kísérőzene Vörösmarty Csongor és Tünde c. művéhez (1913), és a belőle készült zenekari szvitek (összesen 4), valamint a Csongor és az ördögfiak c. zenekari scherzo
 Zenekari átiratok J. S. Bach, Liszt Ferenc, Hector Berlioz, Pjotr Iljics Csajkovszkij, Bartók Béla és Franz Schubert műveiből
 Változatok egy magyar népdal felett, 1949
 Preludio, notturno e scherzo diabolico op. 7 (1949)
 Toldi, szimfonikus költemény, 1952, és a belőle készült két zenekari szvit, 1953 és 1955
 Passacaglia op. 44 (1955)
 Magyar gyermek- és népdalok 1955

Kamarazene 
 1. vonósnégyes, Esz-dúr, 1906
 2. vonósnégyes, fisz-moll, op. 13 (1921)
 3. vonósnégyes, G-dúr op. 26, (Pasztorál fantázia és fuga), 1938
 D-dúr hegedűszonáta, 1911 (hegedűversenyként 1950)
 fisz-moll hegedűszonáta op. 11, 1918 (hegedűversenyként 1957)
 Ballada klarinétra és zongorára, 1911 (zenekarkíséretes változatban is)
 Románc gordonkára és zongorára, 1921 (hárfával kamarazenekar kíséretes változatban is)

Zongoraművek 
 Farsang zongorára op. 5, 1906
 Caprice, 1908
 Három zongoradarab op. 7, 1910
 Miniatür képek op. 12, 1918
 Csongor és Tünde op. 10 Első balett zongorakivonat ante, 1930
 Csongor és Tünde kísérőzene op. 10 zongorakivonat, 1931
 Katonásdi zongorára op. 16b, 1931
 Passacaglia op. 17, 1936
 Magyar parasztdalok (5 sorozat: op. 19I 1932, op. 19II 1934, op. 22 1937, op. 33, 1950 és op. 34, 1950)
 Lakodalmas zongorára op. 21b, 1937
 Három magyar paraszttánc zongorára, 1941
 Öt könnyű kis zongoradarab a Reschofski-kiadványba, 1948
 Húsz könnyű kis darab (Magyar gyermek- és népdalok) op. 27, 1948
 Magyar népi muzsika a zongorázó ifjúság számára op. 42, 1952
 Toldi op. 43c Illusztráló zene zongorára, 1959

Művek két zongorára és zongorára négy kézre
 Változatok magyar népdalra két zongorára op. 32
 Szerenád op. 3 zongorára négy kézre, 1906
 Esz-dúr vonósnégyes op. 4 zongorára négy kézre, 1907
 Tündérek tánca zongorára négy kézre a Csongor és Tünde szvitből op. 10
 Három könnyű kis zongoradarab zongorára, négy kézre op. 36
 Három magyar népi tánc, 1960

Írásai 
Összhangzattanra előkészítő jegyzetek. Hangköztan. A középiskolai énektanítókat képző tanfolyam felvételi vizsgálatára készülők számára; Rozsnyai, Bp., 1910
Összhangzattanra előkészítő jegyzetek. Hangköztan. A középiskolai énektanítókat képző tanfolyam felvételi vizsgálatára készülők számára; 2. átdolg. kiad.; Rozsnyai, Bp., 1911
A zenei formák vázlatos ismertetése. Az Országos Magyar Királyi Zeneakadémia melléktanszakosai és a középiskolai énektanítóképző tanfolyam hallgatói részére; Rozsnyai, Bp., 1911
Az összhangzattan előkészítő iskolája. Skálák, hangközök, hallást fejlesztő gyakorlatok, fő- és mellék-hármashangzatok; 3. átdolg., bőv. kiad.; Rozsnyai, Bp., 1917
Elemző összhangzattan (funkció-tan). Haladók részére, akik a számjelzett basszus tanulmányán már túl vannak; Rózsavölgyi, Bp., 1944
Az összhangzattan előkészítő iskolája. Skálák, hangközök, hallást fejlesztő gyakorlatok, fő- és mellék-hármashangzatok iskolai és magánhasználatra; 5., jav. kiad.; Zeneműkiadó, Bp., 1953 
A hangszeres zene formái; Zeneműkiadó, Bp., 1955 
Elemző összhangzattan (funkció-tan). Haladók részére, akik a számjelzett basszus tanulmányán már túl vannak; jav. újrany.; Liszt Ferenc Zeneművészeti Főiskola, Bp., 1994

Kitüntetései
 Kossuth-díj (1950, 1960)
 Kiváló művész (1953)
 Coolidge-díj.

Emlékezete

Weiner Leó-díj 
A zeneszerző születésének 120. évfordulója alkalmából 2005. április 15-én adták át először a Liszt Ferenc Zeneművészeti Egyetem Weiner Leó Kuratóriuma által alapított Weiner Leó-díjat. A díjat azok a kiváló zeneművészek és -tanárok kaphatják, akik Weiner Leó szellemében fejtették ki sok évtizeden át odaadó és eredményes művészi és tanári munkásságukat. A díjakat az Egyetem mindenkori rektora adja át. 
 2005-ben Miklósi György zongoraművész és Hevesi Judit hegedűművész, a Zeneakadémia nyugalmazott tanárai kapták a díjat.
A 2006-ban díjazottak: Devich Sándor hegedűművész-tanár és Konrád György brácsaművész-tanár. 
 A 2007. év díjazottja a Bartók vonósnégyes: Komlós Péter, Hargitai Géza, Németh Géza, Mező László
 2008-ban Zempléni Kornél zongoraművész, a Liszt Ferenc Zeneművészeti Egyetem professzor emeritusa kapta a díjat.
 2009-ben Weninger Richárd hárfaművész nyerte el az emlékdíjat.
 2010-ben Kassai István zongoraművész részesült e kitüntetésben.
 2015-ben Rolla János hegedűművész lett a díj birtokosa.
 2017-ben Gulyás Márta zongoraművész kapta meg az emlékdíjat 
2019-ben Bársony László brácsaművész munkásságát ismerték el a díjjal.

Egyéb 
 Portréját fiatalkori barátja, Berény Róbert festette meg (1911).
 Egyik lakhelyén, a Teréz körút 32. számú ház falán emléktáblát állítottak neki.
 Utolsó, Király utca 91. szám alatti lakásában halála után néhány évig emlékmúzeum működött, melyet testvére, „Kató” gondozott.
 Nevét Budapest VI. kerületében utca viseli (korábban Horn Ede utca).
 Róla nevezték el 1985-ben a volt budapesti XI. kerületi állami zeneiskolát, mely 1990-től középfokú (konzervatóriumi) zeneoktatást is indított. Jelenleg Weiner Leó Katolikus Zeneiskola, Alapfokú Művészeti Iskola és Zeneművészeti Szakgimnázium.

Jegyzetek

További információk 
 
 Magyar Rádió
 Hungaroton 

Gál György Sándor: Weiner Leó életműve; Zeneműkiadó, Bp., 1959
Emlékeink Weiner Leóról; gyűjt., szerk. Berlász Melinda; Zeneműkiadó, Bp., 1985
Weiner-tanulmányok / Batta András: Az ifjú Weiner Leó zeneszerzői stílusa / Tari Lujza: Weiner Leó művészete a népzenei források tükrében; Liszt Zeneművészeti Főiskola, Bp., 1989 (Acta Academiae Artis Musicae de Francisco Liszt Nominatae, 2.)
Weiner Leó és tanítványai. Emlékeink Weiner Leóról. Ötven emlékezés; gyűjt., szerk. Berlász Melinda.; 2., bőv. kiad.; Rózsavölgyi, Bp., 2003

Magyar zeneszerzők
20. századi zeneszerzők
Magyar egyetemi, főiskolai oktatók
Kossuth-díjasok
Zsidó származású magyarok
1885-ben született személyek
1960-ban elhunyt személyek
A Magyar Népköztársaság Kiváló Művésze díjasok